
TEHNISKĀ SPECIFIKĀCIJA
Satura nodrošināšana latviešu un angļu valodā inovāciju un tehnoloģiju portālā Labs of Latvia 

1. Vispārīga informācija

Latvijas Investīciju un attīstības aģentūra (turpmāk – LIAA vai Pasūtītājs) ir valsts pārvaldes iestāde, kuras darbības mērķis ir sekmēt Latvijas uzņēmumu konkurētspēju, veicināt ārvalstu investīciju apjoma pieaugumu, kā arī īstenot valsts politiku tehnoloģiju pārneses un inovācijas jomā.
LIAA īsteno Eiropas Savienības kohēzijas politikas programmas 2021.– 2027. gadam 1.2.3. specifiskā atbalsta mērķa "Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām" 1.2.3.1. pasākumu "Atbalsts MVU inovatīvas uzņēmējdarbības attīstībai". Pasākuma mērķis ir nodrošināt finansējuma pieejamību biznesa idejas īstenošanai un uzņēmējdarbības attīstībai Latvijā, veicinot aktivitātes, kas paaugstina inovatīvo komersantu īpatsvaru ekonomikā un sekmē uzņēmējdarbību, kas vērsta uz augstu pievienoto vērtību radīšanu vidēji augsto un augsto tehnoloģiju un radošo industriju jomā, kā arī veicina eksporta pieaugumu atbalstītajos uzņēmumos, tādējādi sniedzot ieguldījumu Latvijas viedās specializācijas stratēģijas mērķu sasniegšanā.

LIAA īstenoto pasākumu ietvaros ir izveidots un tiek uzturēts inovāciju un tehnoloģiju portāls Labs of Latvia (https://labsoflatvia.com), kura mērķis ir nodrošināt sabiedrību, uzņēmējus, jaunuzņēmumus, investorus, pētniecības organizācijas un citas mērķa grupas ar aktuālu informāciju par inovāciju, tehnoloģiju pārneses, jaunuzņēmumu un uzņēmējdarbības attīstības aktualitātēm Latvijā.
Portāls nodrošina komersantus un citas mērķa grupas ar informāciju par inovāciju un tehnoloģiju aktualitātēm Latvijā, plānotajiem pasākumiem, komersantu un jaunuzņēmumu iedvesmas stāstiem, kā arī sniedz ērtu piekļuvi dažādiem resursiem un datu bāzēm, tostarp Startup datu bāzei, kurā apkopota informācija par Latvijas jaunuzņēmumiem. Portālā var tikt izvietota arī informācija par LIAA organizētajiem un straumēšanai paredzētajiem pasākumiem.
Portāla aktivitāte ir nepieciešama projekta mērķa grupu regulārai informēšanai par projekta ietvaros notiekošām aktivitātēm, iespējām iesaistīties un izmantot LIAA un citu organizāciju sniegtos pakalpojumus uzņēmējdarbības, inovāciju un tehnoloģiju attīstībā.

2. Mērķauditorija

2.1. Portāla mērķauditorija ir:
2.1.1. vidējās un augstākās izglītības iestāžu izglītojamie un mācībspēki;
2.1.2. biznesa ideju autori un potenciālie uzņēmēji;
2.1.3. jaunuzņēmumi un tehnoloģiju uzņēmumi;
2.1.4. komersanti, kuri interesējas par inovāciju, digitalizācijas un tehnoloģiju attīstības iespējām;
2.1.5. zinātnieki un pētniecības organizācijas;
2.1.6. investori un finanšu līdzekļu turētāji;
2.1.7. valsts un pašvaldību iestāžu pārstāvji;
2.1.8. Latvijas un ārvalstu inovāciju, tehnoloģiju un jaunuzņēmumu ekosistēmas dalībnieki;
2.1.9. sabiedrība kopumā.

3. Līguma priekšmets

Līguma priekšmets ir satura nodrošināšana portālā Labs of Latvia latviešu un angļu valodā, ietverot informācijas iegūšanu, aktuālo ziņu sagatavošanu, oriģinālmateriālu sagatavošanu, rediģēšanu, adaptāciju, tulkošanu vai tulkojuma rediģēšanu, kā arī satura ievietošanu portālā un ar to saistīto ikdienas koordināciju.

4. Pakalpojuma sniegšanas termiņš un līgumcena

Pakalpojumu sniegšanas termiņš ir no līguma spēkā stāšanās dienas un ir spēkā 12 mēnešus. 
Paredzamā līgumcena ir 28 925,62 EUR.
Mēneša maksa par pakalpojuma sniegšanu ir līdz 2 396,69 EUR, ieskaitot visus nodokļus, nodevas un citas ar pakalpojuma izpildi saistītās izmaksas, tajā skaitā PVN, ja tas ir piemērojams.

5. Informācijas iegūšanas avoti

5.1. Informācijas iegūšanai Izpildītājs var izmantot:
5.1.1. Pasūtītāja sniegtās norādes, darba uzdevumus un informatīvos materiālus;
5.1.2. publiski pieejamu informāciju par portāla saturam atbilstošām tēmām;
5.1.3. ticamus publiskos avotus Latvijā un ārvalstīs;
5.1.4. intervijas ar uzņēmējiem, jaunuzņēmumu pārstāvjiem, zinātniekiem, ekspertiem, investoriem, LIAA pārstāvjiem un citiem ekosistēmas dalībniekiem;
5.1.5. Pasūtītāja veidoto foto, video un citu informatīvo materiālu arhīvu;
5.1.6. LIAA, valsts institūciju, pētniecības organizāciju, augstskolu, jaunuzņēmumu ekosistēmas organizāciju un starptautisko institūciju publiskoto informāciju.
5.2. Pasūtītājs nodrošina Izpildītājam piekļuvi portāla administratora panelim, sociālo tīklu kontiem un fotobankas resursiem tādā apjomā, kāds nepieciešams līguma izpildei.
5.3. Pasūtītājs pēc iespējas nodrošina Izpildītāju ar informāciju par LIAA aktualitātēm, pasākumiem, programmām un pakalpojumiem, kas iekļaujami portāla saturā.
5.4. Izpildītājs patstāvīgi seko līdzi aktualitātēm jaunuzņēmumu, inovāciju, tehnoloģiju, tehnoloģiju pārneses, pētniecības komercializācijas un uzņēmējdarbības atbalsta jomās.

6. Darba uzdevumi

6.1. Satura plānošana, sagatavošana un publicēšana:
Izpildītājs nodrošina regulāru portāla satura plānošanu, informācijas apkopošanu un ikdienas saziņu ar Pasūtītāju.
6.1.2. Izpildītājs pēc Pasūtītāja pieprasījuma sniedz priekšlikumus portāla satura tematiem, prioritātēm un publicēšanas secībai.
6.1.3. Izpildītājs nodrošina, ka tas ir sasniedzams darba uzdevumu koordinācijai darba dienās Pasūtītāja darba laikā, izmantojot e-pastu, tālruni vai citu elektroniskās saziņas veidu.
6.1.4. Izpildītājs, saskaņojot ar Pasūtītāju, sagatavo ikmēneša satura plānu vai satura tēmu sarakstu nākamajam periodam.
6.2. Aktuālo ziņu sagatavošana un publicēšana:
Izpildītājs nodrošina aktuālo ziņu sagatavošanu, rediģēšanu un publicēšanu portālā latviešu un angļu valodā.
6.2.2. Aktuālās ziņas var ietvert šādas tēmas:
6.2.2.1. Latvijas jaunuzņēmumu, tehnoloģiju uzņēmumu un inovāciju ekosistēmas aktualitātes;
6.2.2.2. LIAA atbalsta programmas, pakalpojumi, pasākumi un iniciatīvas;
6.2.2.3. dažādu valsts, Eiropas Savienības un starptautisko atbalsta programmu aktualitātes inovāciju, tehnoloģiju pārneses, digitalizācijas, pētniecības un uzņēmējdarbības attīstības jomā;
6.2.2.4. uzņēmumu un jaunuzņēmumu aktualitātes, tostarp produktu attīstība, investīciju piesaiste, jaunu tirgu apgūšana, dalība starptautiskos pasākumos un citi būtiski attīstības notikumi;
6.2.2.5. īsas reportāžas vai informatīvi materiāli par LIAA aktuālajām atbalsta programmām, pakalpojumiem un pasākumiem, kā arī iepriekš īstenotu programmu projektu pieredzēm;
6.2.2.6. informācija par LIAA Inovāciju un tehnoloģiju pārstāvniecību un citu LIAA struktūrvienību aktualitātēm;
6.2.2.7. informācija par LIAA, publisko pētniecības organizāciju, augstskolu, ekosistēmas organizāciju un sadarbības partneru rīkotajiem pasākumiem;
6.2.2.8. informācija par konkursiem, grantiem, akseleratoriem, hakatoniem, inovāciju apmācībām, semināriem, forumiem un citiem pasākumiem uzņēmējdarbības, inovāciju un tehnoloģiju jomā;
6.2.2.9. aktualitātes zinātnes, pētniecības, tehnoloģiju pārneses un pētniecības komercializācijas jomā;
6.2.2.10. Latvijas un ārvalstu medijos publicētas pozitīvas un motivējošas ziņas par Latvijas uzņēmējdarbību, tehnoloģijām, jaunuzņēmumiem, inovācijām un zinātnes sasniegumiem;
6.2.2.11. informācija par LIAA sadarbības partneriem un Latvijas inovāciju, tehnoloģiju un jaunuzņēmumu ekosistēmu kopumā;
6.2.2.12. citas ar portāla tematiku un Pasūtītāja prioritātēm saistītas aktualitātes.
6.2.3. Izpildītājs mēnesī nodrošina ne mazāk kā 12 aktuālo ziņu sagatavošanu un publicēšanu latviešu valodā. Vienas ziņas minimālais apjoms ir 120 vārdi.
6.2.4. Izpildītājs mēnesī nodrošina ne mazāk kā 6 aktuālo ziņu sagatavošanu un publicēšanu angļu valodā. Vienas ziņas minimālais apjoms ir 120 vārdi.
6.2.5. Aktuālās ziņas var tikt sagatavotas kā oriģināli veidots saturs, kā Pasūtītāja sniegtās informācijas adaptācija vai kā citu uzticamu avotu informācijas apkopojums, ievērojot autortiesību prasības un norādot informācijas avotu, ja tas nepieciešams.
6.2.6. Aktuālo ziņu sadaļā iekļaujamo saturu var noteikt arī Pasūtītājs.
6.3. Oriģinālmateriālu sagatavošana:
Oriģinālmateriāli ir unikāli portāla vajadzībām sagatavoti raksti, intervijas, pieredzes stāsti, ekspertu komentāri, uzņēmumu vai projektu stāsti, atbalsta programmu skaidrojumi un citi saturiski plašāki materiāli.
6.3.1. Oriģinālmateriāli var ietvert šādas tēmas:
6.3.1.1. Latvijas jaunuzņēmumu un tehnoloģiju uzņēmumu attīstības stāsti;
6.3.1.2. uzņēmēju, zinātnieku, investoru, mentoru un nozares ekspertu intervijas;
6.3.1.3. inovāciju, tehnoloģiju pārneses un pētniecības komercializācijas piemēri;
6.3.1.4. LIAA programmu un pakalpojumu izmantošanas pieredzes stāsti;
6.3.1.5. Latvijas RIS3 (viedo specializāciju) jomu uzņēmumu, pētniecības organizāciju un tehnoloģiju projektu piemēri;
6.3.1.6. zinātnes un uzņēmējdarbības sadarbības piemēri;
6.3.1.7. jaunuzņēmumu ekosistēmas aktualitātes Latvijā un ārvalstīs;
6.3.1.8. līderu, ekspertu vai uzņēmēju viedokļi par inovāciju, tehnoloģiju un uzņēmējdarbības attīstību;
6.3.1.9. citi ar portāla tematiku un Pasūtītāja prioritātēm saistīti temati.
6.3.2. Izpildītājs mēnesī nodrošina ne mazāk kā 4 oriģinālmateriālu sagatavošanu un publicēšanu latviešu valodā. Viena oriģinālmateriāla minimālais apjoms ir 300 vārdi.
6.3.3. Izpildītājs mēnesī nodrošina ne mazāk kā 4 oriģinālmateriālu sagatavošanu un publicēšanu angļu valodā. Viena oriģinālmateriāla minimālais apjoms ir 300 vārdi.
6.3.4. Angļu valodas oriģinālmateriāli var būt atsevišķi sagatavoti materiāli vai Pasūtītāja saskaņoti latviešu valodā sagatavoto oriģinālmateriālu tulkojumi vai adaptācijas.
6.4. Pasākumu kalendārs:
Izpildītājs regulāri aktualizē portāla pasākumu kalendāru, ievietojot informāciju par LIAA un citu ekosistēmas dalībnieku rīkotajiem pasākumiem, kas saistīti ar uzņēmējdarbību, inovācijām, tehnoloģijām, jaunuzņēmumiem, pētniecību un tehnoloģiju pārnesi.
6.6. Sociālo tīklu satura atbalsts:
Izpildītājs sagatavo īsus pieteikuma tekstus portālā publicēto materiālu pārpublicēšanai Pasūtītāja sociālo tīklu kontos[footnoteRef:1] un nodrošina to publicēšanu. [1:  https://www.facebook.com/labsoflatvia;
https://x.com/labsoflatvia;
https://www.instagram.com/labsoflatvia/:
https://www.linkedin.com/company/labs-of-latvia.
] 

6.6.1. Sociālo tīklu satura atbalsts attiecas tikai uz portālā publicētā satura pārpublicēšanu vai īsu pieteikuma tekstu sagatavošanu, nevis pilna apjoma sociālo tīklu komunikācijas plānošanu un vadību.
6.6.2. Mēneša ietvaros Izpildītājs sagatavo ne mazāk kā 8 publikācijas sociālajiem tīkliem.

7. Nodevumi

7.1. Izpildītājs līdz katra mēneša 20. datumam elektroniski iesniedz Pasūtītājam atskaiti par iepriekšējā mēnesī paveikto.
7.2. Atskaitē jāiekļauj:
7.2.1. publicēto materiālu nosaukumi;
7.2.2. publicēšanas datumi;
7.2.3. publicētā materiāla valoda;
7.2.4. saites uz publicētajiem materiāliem;
7.2.5. informācija par pasākumu kalendāra aktualizāciju;
7.2.6. informācija par sociālo tīklu publikācijām.
7.3. Pēc nodevuma pieņemšanas Pasūtītājs veic apmaksu līgumā noteiktajā kārtībā.

8. Vispārīgās prasības

8.1. Izpildītājs veic darba uzdevumus, ievērojot Pasūtītāja norādes, komunikācijas vadlīnijas un portāla redakcionālo virzienu.
8.2. Sagatavotajam saturam jābūt lietišķam, skaidram, gramatiski korektam un viegli uztveramam dažādām mērķa grupām.
8.3. Izpildītājs nodrošina, ka saturā izmantotā informācija ir pārbaudīta, balstīta uzticamos avotos un nepārkāpj trešo personu autortiesības.
8.4. Ja saturā izmantota trešo personu publiski pieejama informācija, Izpildītājs nodrošina korektu atsauču izmantošanu.
8.5. Izpildītājs nodrošina sagatavotā satura rediģēšanu pirms publicēšanas.
8.6. Pasūtītājam ir tiesības pieprasīt satura precizēšanu, papildināšanu vai labošanu, ja saturs neatbilst darba uzdevumam, faktiskajai informācijai, valodas kvalitātes prasībām vai Pasūtītāja komunikācijas vadlīnijām.
8.7. Izpildītājs nodrošina labojumu veikšanu saprātīgā termiņā, bet ne vēlāk kā 2 darba dienu laikā pēc Pasūtītāja komentāru saņemšanas, ja vien puses nevienojas par citu termiņu.
8.8. Izpildītājs nodrošina visas ar pakalpojuma sniegšanu saistītās izmaksas, tostarp administratīvās izmaksas, nodokļus, nodevas, autortiesību izmaksas, nepieciešamo atļauju saņemšanu un citas izmaksas, kas nepieciešamas kvalitatīvai līguma izpildei.
8.9. Izpildītājs nodrošina, ka pakalpojuma sniegšanas rezultātā iegūtie dati visos to formātos, kā arī autortiesību subjektu mantiskās tiesības uz līguma izpildes ietvaros radītiem darbiem, kas tiek nodoti Pasūtītājam, ir Pasūtītāja īpašums.
8.10. Izpildītājs drīkst pārpublicēt portālā publicētos materiālus citos interneta portālos vai sociālajos tīklos tikai pēc saskaņošanas ar Pasūtītāju un norādot atsauci uz portālu Labs of Latvia.
9. Pakalpojuma pieņemšana

9.1. Pakalpojums par attiecīgo mēnesi tiek uzskatīts par izpildītu, ja Izpildītājs ir nodrošinājis šajā tehniskajā specifikācijā vismaz noteikto minimālo satura apjomu, iesniedzis mēneša atskaiti un veicis Pasūtītāja pieprasītos labojumus.
9.2. Ar Pasūtītāja rakstisku vai e-pasta saskaņojumu mēneša ietvaros var tikt mainīta satura veidu vai valodu proporcija, ja tiek saglabāts kopējais pakalpojuma apjoms un nodrošināta portāla satura aktualitāte.
9.3. Ja konkrētā mēnesī Pasūtītājs prioritizē kādu īpašu tēmu, pasākumu, programmu vai kampaņu, Izpildītājs saskaņo ar Pasūtītāju attiecīgā mēneša satura fokusu un publicēšanas secību.


Tehniskā specifikācija sagatavota 2026. gada 18. jūnijā.

